Glesie di Sante Juliane (Fresis)

La Glesie di Sante Juliane martare e jè la Glesie di Fresis, frazion dal comun furlan di Enemonç, Te provincie e arcjidiocesi di Udin. La glesie e jè sussidiarie de Plêf dai Sants Ilari e Tazian di Enemonç tal deanât de plêf di Zui.
Storie
La prime cjapele dal piçul paîs di Fresis e fo fate tal 1300 e restaurade tal 1500, in stîl gotic e frescade di Gjuli Urbanis, un artist di Sant Denêl, tal 1588. Vuê al è dome une cjapeute laterâl de Glesie, doprade par lis messis dal Invier. Tai secui dongje de Glesie al è nassût il grant simitieri. Daspò dal 1890, i paisans a jerin scontents de glesie masse piçule e cussì e fô fate une gnove glesie, sagrade tal Zenâr 1903, in stîl Gnûf Gotic. Daspò de Prime vuere Mondiâl al fô fât dai alpins il Tôr, in modon, finÎt dome tal 1926. Il tet al fo rifat tal 2019.
170px|thumb|left|Il Tôr
Esternis
La façade e jè piturade di zâl, il portâl di acès al è a siest acût, disore di chel al si cjate un piçul roson e dôs barconutis. Te trabeazion de glesie a son ancje une serie di mierlutis falsis.
180px|thumb|left|Façade e Tôr
Intieris
La glesie e jè puare di oparis ma dut câs biele. Tai angui de glesie, dongje de jentrade, a si cjatin une font batisimâl e une ancone. La zone dal altâr, soreelevade di doi gradins de pavimentazion di marmi de glesie, al à un piçul altar di marmi e une pale cui sants Tite, Uliane e Marie cun Jesus frût, dal 1608. Il sofit al è blanc cun mutivis gjeometricis , fats daspò dal restauri dal 2019. 
Sul lât diestri de glesie si cjate la cjapeute, doprade dome tal Invier parcè che e ven riscjaldade. Dentre e à un grues cicli di frescs cuasi complet dal pitôr Urbanis di Sant Denêl.
190px|thumb|right|L'absidi.
categorie:Glesiis dal Friûl
Categorie:Enemonç